Pencuri Hati Mr. Cinderella

Pencuri Hati Mr. Cinderella merupakan sebuah filem romantik Malaysia. 

Sinopsis
Salman yang berumur 45 tahun, seorang usahawan hartanah yang baru menjejakkan kakinya ke Malaysia dari Perth, Australia setelah tiga tahun merajuk menghilangkan diri selepas penceraian kali keduanya dengan Nurul yang sangat disayangi. Kembalinya ke Kuala Lumpur itu hanya untuk 10 hari dan untuk  membantu rakan kongsi lamanya, Johari yang berumur 39 tahun untuk mendapatkan satu projek besar di Bukit Katil, Melaka. Dalam tempoh itu, tidak diduga pertemuan Salman dengan seorang pekerja sosial di Bukit Bintang telah berjaya mencuri hatinya untuk bercinta semula. Ameera, seorang gadis 19 tahun terlalu ambil mudah perihal kehidupannya. Segalanya adalah duit mudah dan hiburan sehinggakan dia sering ditegur rakan serumahnya, supaya berubah. Kali pertama Salman terlihat Ameera ketika hampir terlanggarnya di depan sebuah kompleks membeli-belah dan ianya telah membuka minat Salman untuk mengenali Ameera. Apakah Ameera menerima kehadiran Salman? Adakah Salman benar-benar ikhlas untuk rapat dengan Ameeera? Bagi Ameera pula, apakah yang penting dia mendapat duit ketika meluangkan masa dengan Salman.

Pada masa sama, Ameera juga berkenalan dengan Ismadi (Boy) yang berumur 24 tahun yakni anak Johari, sahabat baik Salman. Pada suatu hari, dia telah diperkosa oleh Boy. Adakah Boy mengambil tanggungjawab dengan melamar Ameera. Adakah dilema muncul untuk Ameera memilih siapakah yang akan menjadi teman dalam hidup barunya. Sama ada Salman atau Boy?

Pelakon
Ahmad Idham sebagai Salman
Atikah Suhaime sebagai Ameera
Eizlan Yusof sebagai Johari
Cat Farish sebagai Loyai
Faye Kusairi sebagai Maria
Dayana Roza sebagai Atikah

Penampilan khas
Haliza Misbun sebagai Nurul
Hairul Azreen sebagai Boy
Ku Faridah sebagai Mummy

Penerbitan
Pencuri Hati Mr. Cinderella diarahkan oleh Ahmad Idham yang turut bertindak sebagai Pengarah, Penulis Skrip dan Penerbit.

Keluaran dan sambutan
Pencuri Hati Mr. Cinderella ditayangkan pada 10 Ogos 2017 dan merupakan kegagalan besar komersial, sekadar meraih kutipan RM 18,000, Ahmad Idham telah berkata: "Maklum balas yang saya terima mengatakan filem ini sampah dan hanya sesuai dijadikan telefilem atau tidak perlu ditayangkan langsung. Saya merasakan orang Malaysia tidak memahami karya agung yang akan di sampaikan." Bagaimanapun, sambutannya agak mengecewakan apabila hanya mencatat kutipan kurang RM18,000.

Tayangan media
Pencuri Hati Mr. Cinderella dipertontonkan untuk tayangan di televisyen secara eksklusif di Astro First bermula 6 September 2017.

Rujukan

Pautan luar


Kategori:Filem 2017
Kategori:Filem Malaysia tahun 2017
Kategori:Filem cinta Malaysia
Kategori:Filem arahan Ahmad Idham